[{"text_idx": "#000005", "text": "Dod o hyd i Gwrs"}, {"text_idx": "#000015", "text": "Gall borfeydd yr ucheldir gynnal sawl rywogaeth o blanhigion..Adwaenir ocsid nitraidd (N2O) yn arferol fel \u2018nwy chwerthin\u2019 a defnyddir ef mewn anesthetigion a hefyd fel \u2018cyffur penfeddwol cyfreithlon\u2019, ac mae\u2019n nwy ty\u0302 gwydr pwerus a gynhyrchir yn y pridd gan ficro-organebau, yn enwedig ar dir a borir gan anifeiliaid."}, {"text_idx": "#000016", "text": "Bydd ymchwilwyr o Brifysgol Bangor yn arwain ti\u0302m rhyngwladol i edrych ar y rhyngweithiad a geir rhwng ymddygiad defaid wrth bori, cyfansoddiad troeth a gollyngiadau dilynol o ocsid nitraidd (N2O) o fannau troeth, sy\u2019n \u2018fannau poeth\u2019 o ran cynhyrchu a gollwng N2O. Bydd y canlyniadau\u2019n elfen bwysig yn y ddealltwriaeth o gynnyrch cyflawn y DU o nwyon ty\u0302 gwydr."}, {"text_idx": "#000018", "text": "Bu astudiaethau blaenorol yn gyfyngedig i ollyngiadau N2O o arbrofion dan reolaeth ar leiniau, lle \u2018gosodwyd\u2019 troeth ar bridd, neu maent wedi ymchwilio i ollyngiadau ar dir isel h.y. o ran cyfansoddiad troeth, mathau o bridd, a hinsawdd. Fodd bynnag, ym mhroject newydd Upland-N2O, bydd y ti\u0302m ymchwil yn edrych ar yr effeithiau a gaiff pori a symud da byw ar borfeydd mwy helaeth, ar diroedd uchel lle caiff defaid gyfle i grwydro ac i ddewis eu glaswellt. Gallai hyn ddylanwadu ar gyfansoddiad troeth a gollyngiadau dilynol o N2O. Gallai\u2019r lle y dyddodir troeth hefyd ddylanwadu ar ollyngiadau, a rhagwelir y bydd hynny\u2019n amrywio yn o\u0302l pH y pridd a\u2019r hinsawdd leol. Ar yr ucheldiroedd, mae priddoedd yn aml yn fwy asidig a gwlyb nag ar borfeydd yr iseldir, ac mae\u2019r hinsawdd yn aml yn llawer mwy garw. Bydd y ti\u0302m yn edrych ar yr effeithiau a gaiff y llystyfiannau hyn, cyfansoddiad y troeth a ffactorau\u2019r hinsawdd ar ollyngiadau N2O er mwyn cael gwell dealltwriaeth o faint o nwyon ty\u0302 gwydr a gynhyrchir ar borfeydd tir uchel."}, {"text_idx": "#000019", "text": "Bydd offer synhwyro'r defaid yn edrych yn debyg i hyn.Meddai\u2019r Athro Chadwick: \u201cBydd y project wedi\u2019i leoli yn Henfaes, Gorsaf Ymchwil Prifysgol Bangor, lle bydd y ti\u0302m yn cyd-gasglu \u2018haenau\u2019 o wybodaeth am ffactorau y gwyddys eu bod yn effeithio ar gynnyrch N2O mewn priddoedd, ac ar ollyngiadau dilynol, er enghraifft, yr hinsawdd, topograffeg, math o bridd, cyfansoddiad y llystyfiant, symudiad defaid, patrymau dyddodiadau\u2019r troeth a chyfansoddiad y troeth. Byddwn hefyd yn ystyried rhai arbrofion dan reolaeth, er mwyn penni pa ffactorau sy\u2019n bwysig i\u2019r gwaith o reoli cynnyrch N2O a gollyngiadau o fannau troeth, megis cynnwys nitrogen y troeth a lefel cywasgiad y pridd."}, {"text_idx": "#000020", "text": "\u201cGosodir coleri ar y defaid, a fydd yn cynnwys amrywiaeth o\u2019r synwyryddion diweddaraf, er mwyn dilyn eu symudiad a\u2019u hymddygiad ar borfeydd a borir yn helaeth ar y tir bryniog amgaee\u0308dig a\u2019r tir comin agored sydd o bwys i\u2019r Brifysgol."}, {"text_idx": "#000021", "text": "\u201cBydd gwybodaeth am leoliad daearyddol y defaid yn nodi'r math o lystyfiant a borant, y gellir ei gysylltu wedyn a\u0302 chyfansoddiad eu troeth. Cesglir troeth y defaid a\u2019i osod ar y priddoedd ucheldirol hyn a mesurir y gollyngiadau o N2O gan ddefnyddio siambrau statig a chai wedi\u2019u hawtomeiddio. Cyfunir yr \u2018haenau\u2019 hyn o wybodaeth gan ddefnyddio dulliau o fodelu, fel y gall y ti\u0302m ymchwil asesu nid yn unig y cyswllt a geir rhwng pori gan anifeiliaid, cyfansoddiad troeth a gollyngiadau N2O, ond hefyd i ddefnyddio\u2019r wybodaeth i amcangyfrif a yw defaid ar ucheldir yn cynhyrchu mwy neu lai o N2O na defaid ar yr iseldir.\u201d"}]